**ՀՀ պետական բյուջեի կատարման ամփոփ բնութագիրը**

**2025 թվականի հունվար-մայիս ամիսներին[[1]](#footnote-1)**

2025 թվականի հունվար-մայիս ամիսներին ՀՀ պետական բյուջեի եկամուտները կազմել են 1,179.7 մլրդ դրամ, ծախսերը` 1,202.9 մլրդ դրամ, պակասուրդը՝ շուրջ 23.2 մլրդ դրամ: Պետական բյուջեի ծրագրային և փաստացի ցուցանիշներում, պետության դրամական միջոցների համախմբված հաշվառման նպատակով, ներառվել են առանց սահմանափակման կատարվող վճարումները և վերջիններիս արդյունքում ձևավորված եկամուտները՝ ելնելով «Հայաստանի Հանրապետության 2025 թվականի պետական բյուջեի մասին» ՀՀ օրենքի 9‑րդ հոդվածի 2‑րդ կետի պահանջներից: Նշենք, որ հաշվետու ժամանակահատվածում ապահովվել է պետական բյուջեի ծախսային ծրագրերի շրջանակներում պետական մարմինների կողմից սահմանված կարգով ստանձնված պարտավորությունների ամբողջական կատարումը:

1. **ՀՀ պետական բյուջեի ցուցանիշները (մլրդ դրամ)**

|  |  |  |  |  |
| --- | --- | --- | --- | --- |
|   | **Առաջին կիսամյակի ճշտված պլան** | **2025թ.** **հունվար-մայիս ամիսների փաստ** | **Կատարողականն առաջին կիսամյակի ճշտված պլանի նկատմամբ (%)** | **Կատարողա-կանը տարեկան ճշտված պլանի նկատմամբ** |
| Եկամուտներ | 1,401.6 | 1,179.7 | 84.2 | 41.4 |
| Ծախսեր | 1,726.9 | 1,202.9 | 69.7 | 34.7 |
| Պակասուրդ (հավելուրդ) | 325.3 | 23.2 | 7.1 | 3.8 |

*ՀՀ պետական բյուջեի եկամուտները*

2024 թվականի հունվար-մայիս ամիսների համեմատ պետական բյուջեի եկամուտներն աճել են 14.6%‑ով կամ 150.7 մլրդ դրամով, որը հիմնականում պայմանավորված է հարկային եկամուտների աճով:

2025 թվականի հունվար-մայիս ամիսներին ՀՀ պետական բյուջե են մուտքագրվել 1,125.8 մլրդ դրամ *հարկային եկամուտներ և պետական տուրքեր*, որոնք ապահովել են առաջին կիսամյակի ծրագրային ցուցանիշի 83.4%-ը: 2024 թվականի նույն ժամանակահատվածի համեմատ հարկային եկամուտներն ու պետական տուրքերն աճել են 14.4%‑ով կամ 141.7 մլրդ դրամով, որը հիմնականում պայմանավորված է ավելացված արժեքի հարկի, շահութահարկի և եկամտային հարկի գծով մուտքերի աճով:

1. **ՀՀ պետական բյուջեի եկամուտները (մլրդ դրամ)**

|  |  |  |  |  |
| --- | --- | --- | --- | --- |
|  | **2024թ. հունվար-մայիս ամիսների փաստ** | **2025թ. տարեկան ճշտված պլան** | **2025թ. առաջին կիսամյակի ճշտված պլան** | **2025թ. հունվար-մայիս ամիսների փաստ** |
| **Պետական բյուջեի եկամուտներ** | **1,029.0** | **2,848.5** | **1,401.6** | **1,179.7** |
| Հարկային եկամուտներ և պետական տուրքեր | 984.1 | 2,728.5 | 1,349.7 | 1,125.8 |
| Պաշտոնական դրամաշնորհներ | 2.5 | 21.8 | 5.1 | 2.7 |
| Այլ եկամուտներ | 42.4 | 98.1 | 46.7 | 51.2 |
| **Կշիռն ընդամենը եկամուտների մեջ (%)** |  |  |  |  |
| Հարկեր և տուրքեր | 95.6 | 95.8 | 96.3 | 95.4 |
| Պաշտոնական դրամաշնորհներ | 0.2 | 0.8 | 0.4 | 0.2 |
| Այլ եկամուտներ | 4.1 | 3.4 | 3.3 | 4.3 |

Հաշվետու ժամանակահատվածի հարկային եկամուտների և պետական տուրքերի 30.3%‑ն ապահովվել է ավելացված արժեքի հարկի հաշվին: Նախորդ տարվա նույն ժամանակահատվածի համեմատ ավելացել են ինչպես ՀՀ‑ում արտադրվող ապրանքների ու ծառայությունների շրջանառության, այնպես էլ ներմուծման գծով մուտքերը:

1. **ԱԱՀ-ի գծով ՀՀ պետական բյուջեի մուտքերը (մլրդ դրամ)**

|  |  |  |  |  |
| --- | --- | --- | --- | --- |
|  | **2024թ. հունվար-մայիս ամիսների փաստ** | **2025թ. հունվար-մայիս ամիսների փաստ** | **2025թ. հունվար- մայիսը** **2024թ. հունվար- մայիսի նկատմամբ****(%)** | **2025թ. և 2024թ. տարբերու-թյունը** |
| **Ավելացված արժեքի հարկ** | **269.7** | **341.1** | **126.4** | **71.3** |
| Ներմուծումից, այդ թվում՝ | 149.1 | 177.6 | 119.1 | 28.5 |
|  ԵԱՏՄ երկրներից | 52.9 | 58.9 | 111.4 | 6.0 |
| Ներքին շրջանառությունից | 120.7 | 163.5 | 135.5 | 42.8 |

2025 թվականի հունվար-մայիս ամիսներինպետական բյուջե մուտքագրված հարկային եկամուտների ու պետական տուրքերի 4.5%-ն ապահովվել է ակցիզային հարկի հաշվին: Նախորդ տարվա նույն ժամանակահատվածի համեմատ ակցիզային հարկի աճը հիմնականում պայմանավորված է ՀՀ ներմուծվող ենթաակցիզային ապրանքների գծով մուտքերի աճով:

1. **Ակցիզային հարկի գծով ՀՀ պետական բյուջեի մուտքերը (մլրդ դրամ)**

|  |  |  |  |  |
| --- | --- | --- | --- | --- |
|  | **2024թ. հունվար-մայիս ամիսների փաստ** | **2025թ. հունվար-մայիս ամիսների փաստ** | **2025թ. հունվար- մայիսը** **2024թ. հունվար- մայիսի նկատմամբ****(%)** | **2025թ. և 2024թ. տարբերու-թյունը** |
| **Ակցիզային հարկ** | **46.1** | **50.9** | **110.4** | **4.8** |
| Ներմուծվող ենթաակցիզային ապրանքներից | 16.3 | 20.8 | 127.6 | 4.5 |
| ՀՀ-ում արտադրվող ենթաակցիզային ապրանքներից | 29.7 | 30.0 | 100.9 | 0.3 |

2025 թվականի հունվար-մայիս ամիսներին պետական բյուջե մուտքագրված առանձին հարկատեսակների վերաբերյալ տեղեկատվությունը ներկայացված է Աղյուսակ 5‑ում:

1. **ՀՀ պետական բյուջեի հարկային եկամուտների և պետական տուրքերի փաստացի ցուցանիշները (մլրդ դրամ)**

|  |  |  |  |  |
| --- | --- | --- | --- | --- |
|  | **2024թ. հունվար-մայիս ամիսների փաստ** | **2025թ. հունվար-մայիս ամիսների փաստ** | **2025թ. հունվար- մայիսը** **2024թ. հունվար- մայիսի նկատմամբ****(%)** | **2025թ. և 2024թ. տարբերու-թյունը** |
| **Հարկային եկամուտներ և պետական տուրքեր** | **984.1** | **1,125.8** | **114.4** | **141.7** |
| **1. Հարկային եկամուտներ** | **958.0** | **1,094.2** | **114.2** | **136.2** |
| ԱԱՀ | 269.7 | 341.1 | 126.4 | 71.3 |
| Ակցիզային հարկ | 46.1 | 50.9 | 110.4 | 4.8 |
| Շահութահարկ | 214.0 | 252.7 | 118.1 | 38.8 |
| Մաքսատուրք | 30.3 | 30.5 | 100.9 | 0.3 |
| Եկամտային հարկ | 266.2 | 292.6 | 109.9 | 26.4 |
| Շրջանառության հարկ | 27.6 | 34.4 | 124.6 | 6.8 |
| Սոցիալական վճար (կուտակային կենսաթոշակի գծով) | 42.2 | 48.2 | 114.3 | 6.0 |
| Բնապահպանական հարկ և բնօգտագործման վճար | 29.5 | 12.7 | 42.9 | (16.9) |
| Այլ հարկեր | 32.4 | 31.1 | 96.0 | (1.3) |
| **2. Պետական տուրք** | **26.1** | **31.6** | **121.1** | **5.5** |
| **Կշիռն ընդամենը հարկերի և տուրքերի մեջ (%)** |  |  |  |  |
| **1. Հարկային եկամուտներ** | **97.3** | **97.2** |  |  |
| ԱԱՀ | 27.4 | 30.3 |  |  |
| Ակցիզային հարկ | 4.7 | 4.5 |  |  |
| Շահութահարկ | 21.7 | 22.4 |  |  |
| Մաքսատուրք | 3.1 | 2.7 |  |  |
| Եկամտային հարկ | 27.0 | 26.0 |  |  |
| Շրջանառության հարկ | 2.8 | 3.1 |  |  |
| Սոցիալական վճար (կուտակային կենսաթոշակից) | 4.3 | 4.3 |  |  |
| Բնապահպանական հարկ և բնօգտագործման վճար | 3.0 | 1.1 |  |  |
| այլ հարկեր | 3.3 | 2.8 |  |  |
| **2. Պետական տուրք** | **2.7** | **2.8** |  |  |

2025 թվականի հունվար-մայիս ամիսներին բնապահպանական հարկի և բնօգտագործման վճարների գծով մուտքերը կազմել են շուրջ 12.7 մլրդ դրամ՝ ապահովելով պետական բյուջեի հարկային եկամուտների և պետական տուրքերի 1.1%‑ը: Նախորդ տարվա նույն ժամանակահատվածի համեմատ բնապահպանական հարկի և բնօգտագործման վճարների գծով մուտքերի նվազումը հիմնականում պայմանավորված է արդյունահանված մետաղական օգտակար հանածոների և դրանց վերամշակման արդյունքում ստացված արտադրանքի իրացման համար վճարվող ռոյալթիի գծով մուտքերի 94.3% (21.5 մլրդ դրամ) նվազմամբ՝ պայմանավորված ռոյալթիի գծով նախորդ տարի ստացված գերավճարների վերադարձով: Միաժամանակ, 2.6 անգամ (4.1 մլրդ դրամ) աճ է արձանագրվել ՀՀ ներմուծվող շրջակա միջավայրին վնաս պատճառող ապրանքների համար գանձված բնապահպանական հարկի մուտքերում:

Հաշվետու ժամանակահատվածում պետական բյուջեի հարկերի և տուրքերի 2.8%-ը ձևավորվել է այլ հարկերի հաշվին՝ կազմելով շուրջ 31.1 մլրդ դրամ: Մասնավորապես` շուրջ 21 մլրդ դրամ են կազմել «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» ՀՀ օրենքով սահմանված դրոշմանիշային վճարները, 3.6 մլրդ դրամ՝ ԵԱՏՄ անդամ չհանդիսացող պետություններից միջազգային փոստային կամ սուրհանդակային առաքումներով կամ որպես ուղեկցող բեռ ներմուծվող ապրանքների համար ՀՀ մաքսային մարմինների կողմից գանձվող միասնական մաքսային վճարը, 2.8 մլրդ դրամ՝ ռադիոհաճախականության օգտագործման պարտադիր վճարները, շուրջ 2.1 մլրդ դրամ՝ ճանապարհային հարկը և 1.1 մլրդ դրամ՝ հարկային օրենսդրության խախտման համար սահմանված տուգանքները: Նախորդ տարվա հունվար-մայիս ամիսների համեմատ այլ հարկերի փաստացի ցուցանիշը նվազել է 4%-ով կամ 1.3 մլրդ դրամով, ինչը հիմնականում ձևավորվել է միասնական մաքսային վճարի և ռադիոհաճախականության օգտագործման պարտադիր վճարների նվազման ու դրոշմանիշային վճարների և հարկային օրենսդրության խախտման համար սահմանված տուգանքներից մուտքերի աճի արդյունքում:

2025 թվականի հունվար-մայիս ամիսներին պետական բյուջե են մուտքագրվել 31.6 մլրդ դրամ *պետական տուրքեր*` կազմելով կիսամյակային ծրագրի 86.1%‑ը: Պետական տուրքերում 50.7% տեսակարար կշիռ ունեն լիցենզավորման ենթակա կամ թույլտվություններով գործունեություն իրականացնելու նպատակով լիցենզիաներ, արտոնագրեր (թույլտվություններ) տալու համար գանձվող տուրքերը, որոնք 91.6%‑ով ապահովել են կիսամյակային ծրագրային ցուցանիշը՝ կազմելով 16 մլրդ դրամ: Նշված գումարից շուրջ 9.1 մլրդ դրամ են կազմել վիճակախաղերի, շահումներով խաղերի և մետաղադրամով և (կամ) թղթադրամով շահագործվող ավտոմատների միջոցով սննդի առևտրի և խաղերի բնագավառից գանձվող տուրքերը՝ 71.9%‑ով ապահովելով կիսամյակային ծրագրային ցուցանիշը: Շուրջ 2.1 մլրդ դրամ են կազմել մաքսային բնագավառում լիցենզավորման գծով գանձվող տուրքերը՝ 86.4%‑ով ապահովելով կիսամյակային ծրագրային ցուցանիշը: 2024 թվականի մայիսի 13-ից ոսկե, պլատինե և պալադիումե ապրանքների (բացի ՀՀ ծագման պլատին և պալադիում պարունակող համաձուլվածքներից և խտանյութերից) արտահանման լիցենզիաներ կամ թույլտվություններ կամ հավաստագրեր տրամադրելու համար (բացառությամբ ԵԱՏՄ երկրներ արտահանման (տեղափոխման) և «Վերամշակում մաքսային տարածքից դուրս» մաքսային ընթացակարգով արտահանվող և հետագայում ներմուծվող ապրանքների) սահմանվել են պետական տուրքեր, որոնց գծով հաշվետու ժամանակահատվածում պետական բյուջե է մուտքագրվել շուրջ 1.6 մլրդ դրամ:

Օրենքով սահմանված այլ ծառայությունների և գործողությունների համար գանձվող տուրքերը կազմել են շուրջ 8.5 մլրդ դրամ՝ ապահովելով պետական տուրքերի 26.9%-ը և կիսամյակային ծրագրային ցուցանիշի 75.5%‑ը: Նշված մուտքերի հիմնական մասը` 71.2%‑ը ստացվել է ՀՀ-ից օդային տրանսպորտի միջոցներով ֆիզիկական անձանց (օդային ուղևորների) ելքի համար, որոնք կազմել են շուրջ 6.1 մլրդ դրամ կամ կիսամյակային ծրագրային ցուցանիշի 67.2%-ը:

Նախորդ տարվա հունվար-մայիս ամիսների համեմատ պետական տուրքերն աճել են 21.1%‑ով (5.5 մլրդ դրամով)՝ հիմնականում պայմանավորված վիճակախաղերի, շահումներով խաղերի և մետաղադրամով և (կամ) թղթադրամով շահագործվող ավտոմատների միջոցով սննդի առևտրի և խաղերի բնագավառից գանձվող տուրքերի 23.9% (1.8 մլրդ դրամ), 2024 թվականի մայիսի 13-ից ոսկե, պլատինե և պալադիումե ապրանքների արտահանման լիցենզիաներ կամ թույլտվություններ կամ հավաստագրեր տրամադրելու համար գանձվող պետական տուրքի 13.4 անգամ (1.4 մլրդ դրամ) աճով, ինչպես նաև տրանսպորտի բնագավառի լիցենզավորման համար գանձվող պետական տուրքի 3.4 անգամ (1 մլրդ դրամ) աճով:

1. **Պետական տուրքերի գծով ՀՀ պետական բյուջեի մուտքերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2025թ. հունվար-մայիս ամիսների փաստ** | **2025թ. առաջին կիսամ-յակի ճշտված պլան** | **2025թ. հունվար-մայիս ամիսների փաստ** | **Կատարո-ղականն առաջին կիսամյակի ճշտված պլանի նկատմամբ (%)** | **2025թ. հունվար-մայիսը 2024թ. հունվար-մայիսի նկատմամբ****(%)** |
| **Պետական տուրքեր** | **26.1** | **36.7** | **31.6** | **86.1** | **121.1** |
| Դատարան տրվող հայցադիմումների, դիմումների, դատարանի դատական ակտերի դեմ վերաքննիչ և վճռաբեկ բողոքների համար, ինչպես նաև դատարանի կողմից տրվող փաստաթղթերի պատճեններ (կրկնօրինակներ), գործում առկա լուսանկարների (լուսաժապավենների), ձայնագրությունների, տեսագրությունների և դրանց էլեկտրոնային կրիչների բնօրինակից պատճենահանված կրիչ և դատական նիստի համակարգչային ձայնագրման կրկնօրինակ տալու համար | 0.9 | 1.3 | 1.3 | 95.9 | 143.9 |
| Հյուպատոսական ծառայությունների կամ գործողությունների համար | 1.2 | 1.3 | 1.0 | 80.1 | 86.2 |
| Պետական գրանցման համար | 2.7 | 3.2 | 2.8 | 85.3 | 101.4 |
| Ֆիզիկական անձանց տրվող իրավաբանական նշանակություն ունեցող փաստաթղթերի, որոշակի ծառայությունների կամ գործողությունների համար | 1.0 | 1.9 | 1.8 | 96.1 | 174.5 |
| Լիցենզավորման ենթակա կամ թույլտվություններով գործունեություն իրականացնելու նպատակով լիցենզիաներ, արտոնագրեր (թույլտվություններ) տալու համար | 11.6 | 17.5 | 16.0 | 91.6 | 137.6 |
| Օրենքով սահմանված այլ ծառայությունների և գործողությունների համար | 8.4 | 11.3 | 8.5 | 75.5 | 101.3 |
| Այլ պետական տուրքեր | 0.3 | 0.3 | 0.2 | 91.4 | 94.5 |

2025 թվականի հունվար-մայիս ամիսների ընթացքում ստացվել են շուրջ 2.7 մլրդ դրամ *պաշտոնական դրամաշնորհներ՝* կազմելով առաջին կիսամյակում ծրագրված մուտքերի 51.8%-ը: Նշված գումարից 2.1 մլրդ դրամը ստացվել է արտաքին աջակցությամբ իրականացվող նպատակային ծրագրերի շրջանակներում, 527.3 մլն դրամ չնախատեսված բյուջետային աջակցության դրամաշնորհ է տրամադրվել ԵՄ-ի կողմից՝ «Հորիզոն Եվրոպա» շրջանակային ծրագրի շրջանակներում:

1. **Պաշտոնական դրամաշնորհներ (մլրդ դրամ)**

|  |  |  |  |  |  |
| --- | --- | --- | --- | --- | --- |
|   | **2024թ. հունվար-մայիս ամիսներիփաստ** | **2025թ. առաջին կիսամյակի ճշտված պլան** | **2025թ. հունվար-մայիս ամիսների փաստ** | **Կատարողա-կանն առաջին կիսամյակի ճշտված պլանի նկատմամբ (%)** | **2025թ. հունվար-մայիսը 2024թ. հունվար-մայիսի նկատմամբ (%)** |
| **Պաշտոնական դրամաշնորհներ*,***այդ թվում` | **2.5** | **5.1** | **2.7** | **51.8** | **106.1** |
| Նպատակային դրամաշնորհներ  | 1.8 | 5.1 | 2.1 | 41.6 | 120.3 |
| Բյուջետային աջակցության դրամաշնորհներ  | 0.7 | 0.0 | 0.5 | - | 71.7 |

1. **Նպատակային պաշտոնական դրամաշնորհներն ըստ դոնորների (մլն դրամ)**

|  |  |  |  |
| --- | --- | --- | --- |
|   | **2025թ. առաջին կիսամյակի ճշտված պլան** | **2025թ. հունվար-մայիս ամիսների փաստ** | **Կատարողականն առաջին կիսամյակի ճշտված պլանի նկատմամբ (%)** |
| **Ընդամենը** | **5,149.0** | **2,139.5** | **41.6** |
| ԱՄՆ | 210.5 | 0.0 | 0.0 |
| Արևելյան Եվրոպայի էներգախնայողության և բնապահպանական գործընկերության հիմնադրամ | 171.8 | 0.0 | 0.0 |
| ԱԶԲ | 62.1 | 0.0 | 0.0 |
| Գերմանիա | 537.5 | 73.0 | 13.6 |
| Գերմանիայի զարգացման և ԵՄ հարևանության ներդրումային բանկ | 668.6 | 582.1 | 87.1 |
| Գլոբալ էկոլոգիական հիմնադրամ | 453.2 | 37.5 | 8.3 |
| Գլոբալ հիմնադրամ | 952.8 | 926.2 | 97.2 |
| ԵՄ | 360.0 | 0.0 | 0.0 |
| ԵԶԲ | 101.1 | 118.7 | 117.5 |
| ՀԲ | 1.9 | 0.0 | 0.0 |
| ՄԱԿ | 59.6 | 40.8 | 68.4 |
| ՌԴ | 19.9 | 65.6 | 329.5 |
| ՎԶԵԲ | 921.4 | 173.1 | 18.8 |
| Ֆրանսիա | 628.6 | 122.4 | 19.5 |

2025 թվականի հունվար-մայիս ամիսների ընթացքում պետական բյուջե մուտքագրված պաշտոնական դրամաշնորհները 6.1%-ով կամ 153.4 մլն դրամով գերազանցել են նախորդ տարվա նույն ժամանակահատվածի ցուցանիշը` պայմանավորված նպատակային ծրագրերի շրջանակներում ստացված դրամաշնորհների աճով:

Հաշվետու ժամանակահատվածում ՀՀ պետական բյուջեի *այլ եկամուտները* կազմել են 51.2 մլրդ դրամ՝ 9.6%-ով (4.5 մլրդ դրամով) գերազանցելով առաջին կիսամյակի ծրագրված ցուցանիշը և 20.9%‑ով (8.9 մլրդ դրամով)՝ նախորդ տարվա նույն ժամանակահատվածի ցուցանիշը: Ծրագրված և նախորդ տարվա ցուցանիշների նկատմամբ գերազանցումը հիմնականում պայմանավորված է oրենքով և իրավական այլ ակտերով սահմանված՝ պետական բյուջե մուտքագրվող այլ եկամուտների, իրավաբանական անձանց կապիտալում կատարված ներդրումներից ստացվող շահաբաժինների, բանկերում և այլ ֆինանսավարկային հաստատություններում բյուջեի ժամանակավոր ազատ միջոցների տեղաբաշխումից և դեպոզիտներից ստացված տոկոսավճարների և իրավախախտումների համար կիրառվող պատժամիջոցներից ստացվող մուտքերով:

Այլ եկամուտների առանձին բաղադրիչների վերաբերյալ տեղեկատվությունը ներկայացված է Աղյուսակ 9‑ում:

1. **Այլ եկամուտների գծով ՀՀ պետական բյուջեի մուտքերը (մլն դրամ)**

|  |  |  |  |  |  |
| --- | --- | --- | --- | --- | --- |
|   | **2024թ. հունվար-մայիս ամիսների փաստ** | **2025թ. առաջին կիսամյակի ճշտված պլան** | **2025թ. հունվար-մայիս ամիսների փաստ** | **Կատարո-ղականն առաջին կիսամյակի ճշտված պլանի նկատմամբ (%)** | **2025թ. առաջին կիսամյակի 2024թ. առաջին կիսամյակի նկատմամբ****(%)** |
|  **Այլ եկամուտներ**, այդ թվում` | **42,381.1** | **46,749.9** | **51,235.5** | **109.6** | **120.9** |
| Պետական սեփականություն հանդիսացող գույքի վարձակալությունից եկամուտներ | 354.1 | 2,719.9 | 443.1 | 16.3 | 125.1 |
| Տոկոսավճարներ և շահաբաժիններ, այդ թվում՝ | 15,942.6 | 14,546.4 | 18,104.9 | 124.5 | 113.6 |
| * բանկերում և այլ ֆինանսավար-կային հաստատություններում բյուջեի ժամանակավոր ազատ միջոցների տեղաբաշխումից և դեպոզիտներից ստացվող տոկոսավճարներ
 | 14,913.9 | 14,475.4 | 15,557.6 | 107.5 | 104.3 |
| * իրավաբանական անձանց կապիտալում կատարված ներդրում-ներից ստացվող շահաբաժիններ
 | 1,028.7 | 71.0 | 2,547.3 | 3,587.8 | 247.6 |
| Պետության կողմից տրված վարկերի օգտագործման դիմաց վճարներ (տոկոսներ), այդ թվում՝ | 3,742.9 | 5,888.3 | 3,638.9 | 61.8 | 97.2 |
| * ռեզիդենտներին տրամադրված վարկերի օգտագործման տոկոսա-վճարներ
 | 3,730.9 | 5,882.4 | 3,632.9 | 61.8 | 97.4 |
| * ոչ ռեզիդենտներին տրամադրված վարկերի օգտագործման տոկոսավճար-ներ
 | 12.0 | 5.9 | 6.0 | 101.1 | 49.9 |
| Այլ կատեգորիաներում չդասակարգված տրանսֆերտներ | 177.6 | - | 0.1 | - | 0.0 |
| Իրավախախտումների համար գործադիր, դատական մարմինների կողմից կիրառվող պատժամիջոցներից մուտքեր | 10,799.9 | 10,645.2 | 11,482.3 | 107.9 | 106.3 |
| Ապրանքների մատակարարումից և ծառայությունների մատուցումից եկամուտներ | 9,614.8 | 10,221.8 | 9,038.1 | 88.4 | 94.0 |
| Օրենքով և իրավական այլ ակտերով սահմանված՝ պետական բյուջե մուտքագրվող այլ եկամուտներ | 1,749.2 | 2,728.3 | 8,528.2 | 312.6 | 487.6 |

Իրավաբանական անձանց կապիտալում կատարված ներդրումներից հունվար-մայիս ամիսների ընթացքում ստացվել են 2.5 մլրդ դրամ շահաբաժիններ՝ ծրագրված 71 մլն դրամի փոխարեն` 2.5 անգամ գերազանցելով նախորդ տարվա նույն ժամանակահատվածի ցուցանիշը: Մուտքերի աճը հիմնականում պայմանավորված է «Վիվա Արմենիա» ՓԲԸ‑ի կողմից վճարված շահաբաժիններով:

Հաշվետու ժամանակահատվածում բանկերում և այլ ֆինանսավարկային հաստատություններում բյուջեի ժամանակավոր ազատ միջոցների տեղաբաշխումից և դեպոզիտներից ստացվել են 15.6 մլրդ դրամ տոկոսավճարներ, որոնք 7.5%-ով գերազանցել են կիսամյակային ծրագրային ցուցանիշը և 4.3%-ով` նախորդ տարվա նույն ժամանակահատվածի ցուցանիշը: Ծրագրված ցուցանիշի գերազանցումը հիմնականում պայմանավորված է 2025 թվականի առաջին հինգ ամիսների ընթացքում պետական բյուջեի մուտքերի համեմատ ելքերի ցածր կատարողականով, որի պայմաններում առաջացել են լրացուցիչ ժամանակավոր ազատ դրամական միջոցներ, որոնք ներդրվել են՝ ապահովելով լրացուցիչ տոկոսային եկամուտներ:

2025 թվականի հունվար-մայիս ամիսների ընթացքում իրավախախտումների համար գործադիր, դատական մարմինների կողմից կիրառվող պատժամիջոցներից ստացվել են 11.5 մլրդ դրամ մուտքեր, որոնք 7.9%-ով գերազանցել են կիսամյակային ծրագրային ցուցանիշը և 6.3%-ով` նախորդ տարվա նույն ժամանակահատվածի ցուցանիշը: Մուտքերի բարձր ցուցանիշը հիմնականում պայմանավորված է Մրցակցության պաշտպանության հանձնաժողովի կողմից չնախատեսված տուգանքների գանձմամբ, որոնք կազմել են 879.3 մլն դրամ՝ 2.6 անգամ (541.1 մլն դրամով) գերազանցելով նախորդ տարվա նույն ցուցանիշը, և «Գնումների մասին» ՀՀ օրենքով նախատեսված դեպքերում մասնակիցներից պայմանների ապահովման վճարներով, որոնք կազմել են 666.8 մլն դրամ՝ ծրագրված 7.5 մլն դրամի և նախորդ տարվա հունվար-մայիսի 5.8 մլն դրամի դիմաց:

Հաշվետու ժամանակահատվածում մուտքերի բարձր մակարդակ է գրանցվել նաև ՀՀ արդարադատության նախարության կողմից կիրառված պատժամիջոցներից մուտքերի գծով, որոնք կազմել են 822.9 մլն դրամ՝ 2.2 անգամ (444.6 մլն դրամով) գերազանցելով ծրագրված և 2.1 անգամ (422.8 մլն դրամով)՝ նախորդ տարվա հունվար-մայիս ամիսների փաստացի ցուցանիշները՝ պայմանավորված պրոբացիայի ծառայության կողմից գանձված տուգանքների աճով: Իրավախախտումների դիմաց գանձված եկամուտների բարձր ցուցանիշն ապահովվել է նաև ՀՀ վարչապետի աշխատակազմի ենթակայության տեսչական մարմինների կողմից գանձվող մուտքերի հաշվին, որոնք կազմել են 569 մլն դրամ՝ 29.5%-ով (129.5 մլն դրամով) գերազանցելով առաջին կիսամյակի ծրագրված ցուցանիշը և 40.4%-ով (163.7 մլն դրամով)՝ նախորդ տարվա հունվար-մայիսի ցուցանիշը:

Միևնույն ժամանակ հարկ է նշել, որ պետական բյուջեի նկատմամբ ստանձնած պայմանագրային պարտավորությունների չկատարման դիմաց գանձվող տույժերի գծով գրանցվել է զգալի անկում, որոնք կազմել են 276.3 մլն դրամ՝ 77.2%-ով (938 մլն դրամով) զիջելով նախորդ տարվա նույն ժամանակահատվածի ցուցանիշը:

Օրենքով և իրավական այլ ակտերով սահմանված պետական բյուջե մուտքագրվող այլ եկամուտներըկազմել են 8.5 մլրդ դրամ՝ 3.1 անգամ (5.8 մլրդ դրամով) գերազանցելով առաջին կիսամյակի ծրագրված ցուցանիշը և 4.9 անգամ (6.8 մլրդ դրամով)՝ նախորդ տարվա նույն ժամանակահատվածի ցուցանիշը: Ծրագրի գերազանցումը և նախորդ տարվա համեմատ աճը պայմանավորված է նրանով, որ ՀՀ կառավարության 2024թ. դեկտեմբերի 5‑ի N 1922-Ն որոշման համաձայն, պետությանը և համայնքին պատճառված վնասի շրջանակներում քրեական վարույթներով վերականգնման ենթակա դրամական միջոցները սկսել են վճարվել գանձապետական միասնական հաշվին: Հաշվետու ժամանակահատվածում նշված մուտքերը կազմել են 6.3 մլրդ դրամ:

*Պետական բյուջեի ծախսերը*

2025 թվականի հունվար-մայիս ամիսներին պետական բյուջեի ծախսերը կազմել են 1,202.9 մլրդ դրամ կամ առաջին կիսամյակի ծրագրի 69.7%-ը: Նախորդ տարվա հունվար-մայիս ամիսների համեմատ պետական բյուջեի ծախսերն աճել են 16.9%-ով կամ 173.9 մլրդ դրամով՝ հիմնականում պայմանավորված կապիտալ ծախսերի, սոցիալական նպաստների և կենսաթոշակների, այլ ծախսերի և տոկոսավճարների աճով:

1. **ՀՀ պետական բյուջեի ծախսերը (մլրդ դրամ)**

|  |  |  |  |
| --- | --- | --- | --- |
|   | **2024թ. հունվար-մայիս ամիսների փաստ** | **2025թ. առաջին կիսամյակի ճշտված պլան** | **2025թ. հունվար- մայիս ամիսների փաստ** |
| **Ընդամենը ծախսեր** | **1,029.1** | **1,726.9** | **1,202.9** |
| Ընթացիկ ծախսեր | 912.0 | 1,328.9 | 998.6 |
| Ոչ ֆինանսական ակտիվների հետ գործառնություններ | 117.1 | 397.9 | 204.3 |
|   |  |  |  |
| **Կշիռն ընդամենը ծախսերի մեջ** |  |  |  |
| Ընթացիկ ծախսեր | 88.6 | 77.0 | 83.0 |
| Ոչ ֆինանսական ակտիվների հետ գործառնություններ | 11.4 | 23.0 | 17.0 |

Ընթացիկ ծախսերի բաղադրիչների վերաբերյալ տվյալները ներկայացված են Աղյուսակ 11-ում:

1. **ՀՀ պետական բյուջեի ընթացիկ ծախսերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|   | **2024թ. հունվար-մայիս ամիսների փաստ** | **2025թ. առաջին կիսամյակի ճշտված պլան** | **2025թ. հունվար-մայիս ամիսների փաստ** | **Կատարողա-կանն առաջին կիսամյակի ճշտված պլանի նկատմամբ (%)** | **2025թ. հունվար-մայիսը 2024թ. հունվար-մայիսի նկատմամբ****(%)** |
| **Ընթացիկ ծախսեր** | **912.0** | **1,328.9** | **998.6** | **75.1** | **109.5** |
| Աշխատավարձ | 81.1 | 119.0 | 87.6 | 73.6 | 107.9 |
| Ծառայությունների և ապրանքների ձեռքբերում | 32.5 | 52.4 | 31.1 | 59.3 | 95.5 |
| Տոկոսավճարներ | 149.7 | 189.8 | 164.2 | 86.5 | 109.7 |
| Սուբսիդիաներ | 66.9 | 93.7 | 73.0 | 78.0 | 109.2 |
| Դրամաշնորհներ | 107.7 | 159.2 | 110.4 | 69.4 | 102.6 |
| Սոցիալական նպաստներ և կենսաթոշակներ | 405.7 | 585.4 | 446.5 | 76.3 | 110.1 |
| Այլ ծախսեր | 68.4 | 129.4 | 85.7 | 66.3 | 125.4 |
| **Կշիռն ընթացիկ ծախսերում (%)** |  |  |  |  |  |
| Աշխատավարձ | 8.9 | 9.0 | 8.8 |  |  |
| Ծառայությունների և ապրանքների ձեռք բերում | 3.6 | 3.9 | 3.1 |  |  |
| Տոկոսավճարներ | 16.4 | 14.3 | 16.4 |  |  |
| Սուբսիդիաներ | 7.3 | 7.0 | 7.3 |  |  |
| Դրամաշնորհներ | 11.8 | 12.0 | 11.1 |  |  |
| Սոցիալական նպաստներ և կենսաթոշակներ | 44.5 | 44.1 | 44.7 |  |  |
| Այլ ծախսեր | 7.5 | 9.7 | 8.6 |  |  |

2024 թվականի հունվար-մայիս ամիսների համեմատ կառավարության պարտքի սպասարկման ծախսերն աճել են 9.7%-ով կամ 14.6 մլրդ դրամով: Աճը արձանագրվել է ներքին տոկոսավճարներում՝ հիմնականում պայմանավորված շրջանառության մեջ գտնվող գանձապետական պարտատոմսերի ծավալների աճով:

1. **Կառավարության պարտքի սպասարկման ծախսերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|   | **2024թ. հունվար-մայիս ամիսների փաստ** | **2025թ. առաջին կիսամյակի ճշտված պլան** | **2025թ. հունվար-մայիս ամիսների փաստ** | **Կատարողա-կանն առաջին կիսամյակի ճշտված պլանի նկատմամբ** **(%)** | **2025թ. հունվար-մայիսը 2024թ. հունվար-մայիսի նկատմամբ****(%)** |
| **Տոկոսավճարներ,**այդ թվում՝ | **149.7** | **189.8** | **164.2** | **86.5** | **109.7** |
|  Ներքին տոկոսավճարներ | 105.4 | 124.2 | 121.8 | 98.0 | 115.6 |
|  Արտաքին տոկոսավճարներ | 44.3 | 65.6 | 42.4 | 64.7 | 95.8 |

2024 թվականի հունվար-մայիս ամիսների համեմատ պետական բյուջեից տրամադրված սուբսիդիաների 9.2% (6.2 մլրդ դրամ) աճը հիմնականում պայմանավորված է հանրակրթության ծրագրի ծախսերի՝ 10.4% (4.5 մլրդ դրամ), տնտեսության արդիականացման միջոցառմանը պետական աջակցության ծախսերի՝ 30.3% (1.7 մլրդ դրամ), գյուղատնտեսության արդիականացման ծրագրի ծախսերի՝ 18.3% (1.5 մլրդ դրամ) և բնակարանների ու անհատական բնակելի տների էներգաարդյունավետ վերանորոգման աշխատանքների իրականացման միջոցառմանը պետական աջակցության ծախսերի 2.7 անգամ (1.4 մլրդ դրամ) աճով:

Նախորդ տարվա հունվար-մայիս ամիսների համեմատ պետական բյուջեից տրամադրված դրամաշնորհների 2.6% (2.8 մլրդ դրամ) աճը հիմնականում պայմանավորված է պետական բյուջեից համայնքների բյուջեներին համահարթեցման սկզբունքով տրվող դոտացիաների՝ 15.1% (5.4 մլրդ դրամ), ՀՀ պաշտպանության ժամանակ զինծառայողների կյանքին կամ առողջությանը պատճառված վնասների հատուցման ծախսերի՝ 9.8% (1.9 մլրդ դրամ), տեղեկատվական տեխնոլոգիաների ոլորտում գործունեություն իրականացնող առևտրային կազմակերպություններին և անհատ ձեռնարկատերերին պետական աջակցության 2.4 անգամ (1.8 մլրդ դրամ), ինչպես նաև Գիտական և գիտատեխնիկական հետազոտությունների ծրագրի շրջանակներում կատարված ծախսերի 9.5% (0.7 մլրդ դրամ) աճով:

Միևնույն ժամանակ, զգալի անկում է արձանագրվել պետական հատվածի այլ մակարդակներին տրամադրվող կապիտալ դրամաշնորհների գծով՝ հիմնականում պայմանավորված ենթակառուցվածքների զարգացման նպատակով մարզերին տրամադրված սուբվենցիաների նվազմամբ:

1. **ՀՀ պետական բյուջեից տրամադրված դրամաշնորհները (մլրդ դրամ)**

|  |  |  |  |  |  |
| --- | --- | --- | --- | --- | --- |
|   | **2024թ. հունվար-մայիս ամիսների փաստ** | **2025թ. առաջին կիսամյակի ճշտված պլան** | **2025թ. հունվար-մայիս ամիսների փաստ** | **Կատարո-ղականն առաջին կիսամյակի ճշտված պլանի նկատմամբ** **(%)** | **2025թ. հունվար-մայիսը 2024թ. հունվար-մայիսի նկատմամբ****(%)** |
| **Դրամաշնորհներ,** այդ թվում՝ | **107.7** | **159.2** | **110.4** | **69.4** | **102.6** |
|  Միջազգային կազմակերպու-թյուններին | 2.1 | 2.1 | 1.9 | 87.2 | 88.2 |
|  Պետական հատվածի այլ մակարդակներին (ընթացիկ), այդ թվում` | 95.7 | 143.5 | 104.6 | 72.9 | 109.2 |
|  - Համայնքների բյուջեներին համահարթեցման սկզբուն-քով տրվող դոտացիաներ | 35.5 | 49.1 | 40.9 | 83.3 | 115.1 |
| Պետական հատվածի այլ մակարդակներին (կապիտալ) | 9.8 | 13.6 | 4.0 | 29.5 | 40.7 |

Նախորդ տարվա նույն ժամանակահատվածի համեմատ սոցիալական նպաստների և կենսաթոշակների գծով ծախսերի 10.1% (շուրջ 40.8 մլրդ դրամ) աճը հիմնականում պայմանավորված է հիպոտեկային վարկի վճարված տոկոսների գումարների վերադարձի՝ 34.7% (11.6 մլրդ դրամ), կուտակային կենսաթոշակային համակարգի մասնակիցների կենսաթոշակային հաշիվներին հատկացումների՝ 15.9% (11.5 մլրդ դրամ), ընտանիքում 3 և ավելի երեխա ունեցող ընտանիքներին դրամական աջակցության՝ 45.8% (6.4 մլրդ դրամ), սոցիալապես անապահով և առանձին խմբերի անձանց բժշկական օգնության ծախսերի՝ 28.3% (3.5 մլրդ դրամ) և անկանխիկ եղանակով վճարումներից կենսաթոշակառուներին հետվճարի տրամադրման ծախսերի 83% (2.8 մլրդ դրամ) աճով:

1. **ՀՀ պետական բյուջեից տրամադրված նպաստները և կենսաթոշակները (մլրդ դրամ)**

|  |  |  |  |  |  |
| --- | --- | --- | --- | --- | --- |
|   | **2024թ. հունվար-մայիս ամիսների փաստ** | **2025թ. առաջին կիսամյակի ճշտված պլան** | **2025թ. հունվար-մայիս ամիսների փաստ** | **Կատարո-ղականն առաջին կիսամյակի ճշտված պլանի նկատմամբ** **(%)** | **2025թ. հունվար-մայիսը 2024թ. հունվար-մայիսի նկատմամբ****(%)** |
| **Սոցիալական նպաստներ և կենսաթոշակներ,** այդ թվում` | **405.7** | **585.4** | **446.5** | **76.3** | **110.1** |
| Նպաստներ | 192.8 | 283.9 | 223.1 | 78.6 | 115.7 |
| Կենսաթոշակներ | 213.0 | 301.5 | 223.4 | 74.1 | 104.9 |

Նախորդ տարվա նույն ժամանակահատվածի համեմատ կապիտալ ծախսերն աճել են 65.5%-ով (81.1 մլրդ դրամով)՝ պայմանավորված հիմնականում ներքին ռեսուրսների հաշվին իրականացված ծրագրերի շրջանակներում կատարված ծախսերի 76.4% (80.6 մլրդ դրամ) աճով:

Ոչ ֆինանսական ակտիվների օտարումից մուտքերը կազմել են 595.5 մլն դրամ՝ նախատեսված 6.8 մլրդ դրամի և նախորդ տարվա նույն ժամանակահատվածի 6.7 մլրդ դրամի դիմաց:

1. **ՀՀ պետական բյուջեի ոչ ֆինանսական ակտիվների հետ գործառնությունները (մլրդ դրամ)**

|  |  |  |  |  |  |
| --- | --- | --- | --- | --- | --- |
|   | **2024թ. հունվար-մայիս ամիսների փաստ** | **2025թ. առաջին կիսամյակի ճշտված պլան** | **2025թ. հունվար-մայիս ամիսների փաստ** | **Կատարո-ղականն առաջին կիսամյակի ճշտված պլանի նկատմամբ** **(%)** | **2025թ. հունվար-մայիսը 2024թ. հունվար-մայիսի նկատմամբ****(%)** |
| **Ոչ ֆինանսական ակտիվների հետ գործառնություններ,** այդ թվում՝ | **117.1** | **397.9** | **204.3** | **51.3** | **174.5** |
|  Ոչ ֆինանսական ակտիվների գծով ծախսեր, այդ թվում՝ | 123.8 | 404.7 | 204.9 | 50.6 | 165.5 |
| շենքեր և շինություններ | 113.9 | 370.8 | 195.0 | 52.6 | 171.2 |
| մեքենաների և սարքավորումների ձեռք բերում, պահպանում և հիմնանորոգում | 8.5 | 23.4 | 8.5 | 36.3 | 100.1 |
| այլ հիմնական միջոցներ | 1.4 | 10.5 | 1.4 | 13.2 | 98.0 |
|  Ոչ ֆինանսական ակտիվների օտարումից մուտքեր | (6.7) | (6.8) | (0.6) | 8.8 | 8.9 |

*ՀՀ պետական բյուջեի պակասուրդը (հավելուրդը)*

2025 թվականի հունվար-մայիս ամիսներին ՀՀ պետական բյուջեն կատարվել է 23.2 մլրդ դրամ պակասուրդով՝ առաջին կիսամյակի համար ծրագրված 325.3 մլրդ դրամի և նախորդ տարվա նույն ժամանակահատվածի 64.5 մլն դրամի դիմաց: Բյուջեի պակասուրդի՝ կիսամյակային ծրագրի համեմատ ցածր մակարդակը հիմնականում պայմանավորված է ծախսերի համեմատ եկամուտների ավելի բարձր կատարողականով, որը հանգեցրել է ֆինանսավորման ներքին աղբյուրներում բյուջեի ազատ միջոցների աճի: Բացի այդ, ցածր ցուցանիշ է արձանագրվել արտաքին աղբյուրներից ստացվող վարկերի գծով, որոնք կազմել են 13.3 մլրդ դրամ կամ կիսամյակային ծրագրի 10.7%‑ը:

Հաշվետու ժամանակահատվածում ֆինանսավորման ներքին աղբյուրներից փոխառու միջոցների հաշվին պետական բյուջեի պակասուրդի ֆինանսավորումն ապահովվել է գանձապետական պարտատոմսերի տեղաբաշխումից զուտ մուտքերի հաշվին, որոնք կազմել են 85.4 մլրդ դրամ և 2.4 անգամ գերազանցել կիսամյակային ծրագիրը: Վերջինս պայմանավորված է գանձապետական պարտատոմսերի լրացուցիչ տեղաբաշխմամբ՝ տարեկան թողարկումների ծրագրի կատարման ռիսկերի մեղմման և ֆինանսավորումը հարթ ու առանց ցնցումների ապահովելու նպատակով:

2025 թվականի հունվար-մայիս ամիսների ընթացքում ներքին աղբյուրներից ֆինանսական զուտ ակտիվների հաշվին բյուջեի պակասուրդի ֆինանսավորումը կազմել է ‑164.6 մլրդ դրամ` առաջին կիսամյակում ծրագրված 103.1 մլրդ դրամի դիմաց, որը հիմնականում պայմանավորված է ֆինանսավորման ներքին աղբյուրներում բյուջեի ազատ միջոցների՝ առաջին կիսամյակում նախատեսված 213.6 մլրդ դրամ օգտագործման փոխարեն 168.5 մլրդ դրամ աճով, որից 164 մլրդ դրամն ավելացել է արտարժութային պարտատոմսերի թողարկումից զուտ մուտքի հաշվին: Կիսամյակային ծրագրով նախատեսվել է 18.6 մլրդ դրամ վարկերի տրամադրում ՀՀ ռեզիդենտներին, որի դիմաց հաշվետու ժամանակահատվածում տրամադրվել է 1.3 մլրդ դրամ, որից 866.5 մլն դրամը ներքին ռեսուրսների հաշվին տրամադրվել է «Հայփոստ» ՓԲԸ-ին: Արտաքին աջակցությամբ իրականացվող ծրագրերի շրջանակներում հաշվետու ժամանակահատվածում տրամադրվել են 425 մլն դրամի վարկեր, որից 287.4 մլն դրամը՝ Էլեկտրաէներգետիկ համակարգի զարգացման, 137.7 մլն դրամը՝ Քաղաքային զարգացման ծրագրերի շրջանակներում: Նախկինում պետական բյուջեից ռեզիդենտներին տրամադրված վարկերից վերադարձվել է 8.8 մլրդ դրամ՝ առաջին կիսամյակում ծրագրված 14.6 մլրդ դրամի դիմաց:

1. ***ՀՀ պետական բյուջեի պակասուրդի ֆինանսավորման աղբյուրները (մլրդ դրամ)***

|  |  |  |  |  |  |
| --- | --- | --- | --- | --- | --- |
|   | **2024թ. հունվար-մայիս ամիսների փաստ** | **2025թ. առաջին կիսամյակի ճշտված պլան** | **2025թ. հունվար-մայիս ամիսների փաստ** | **Կատարո-ղականն առաջին կիսամյակի ճշտված պլանի նկատմամբ** **(%)** | **2025թ. հունվար-մայիսը 2024թ. հունվար-մայիսի նկատմամբ****(%)** |
| **Դեֆիցիտ (հավելուրդ)**, այդ թվում` | **0.1** | **325.3** | **23.2** | **7.1** | **35,955.6** |
| Ներքին աղբյուրներ, այդ թվում` | 60.9 | 139.0 | (79.2) | (57.0) | (130.0) |
| Փոխառու զուտ միջոցներ | 98.3 | 36.0 | 85.4 | 237.5 | 86.9 |
| Ֆինանսական զուտ ակտիվներ | (37.4) | 103.1 | (164.6) | (159.6) | 440.4 |
| Արտաքին աղբյուրներ, այդ թվում` | (60.8) | 186.2 | 102.4 | 55.0 | (168.3) |
| Փոխառու զուտ միջոցներ | (56.5) | 188.1 | 101.2 | 53.8 | (179.1) |
| Ֆինանսական զուտ ակտիվներ | (4.3) | (1.9) | 1.2 | (64.5) | (27.9) |

Հաշվետու ժամանակահատվածում արտաքին աղբյուրներից փոխառու զուտ միջոցների հաշվին ֆինանսավորումը կազմել է 101.2 մլրդ դրամ, որը հիմնականում ապահովվել է արտարժութային պարտատոմսերի թողարկման հաշվին: Հաշվետու ժամանակահատվածում թողարկվել է 287.4 մլրդ դրամի արտարժութային պարտատոմս, որից 123.4 մլրդ դրամն ուղղվել է նախկինում թողարկված արտարժութային պարտատոմսերի մարմանը՝ 100%-ով ապահովելով կիսամյակի ծրագրային ցուցանիշը:

Արտաքին վարկատուների աջակցությամբ իրականացվող նպատակային վարկային ծրագրերի շրջանակներում ստացված միջոցների հաշվին ֆինանսավորումը հաշվետու ժամանակահատվածում կազմել է 13.3 մլրդ դրամ կամ առաջին կիսամյակի ծրագրված ցուցանիշի 10.7%-ը:

1. ***Արտաքին աղբյուրներից նպատակային վարկերի ստացում (մլրդ դրամ)***

|  |  |  |  |
| --- | --- | --- | --- |
|   | **2025թ. առաջին կիսամյակի ճշտված պլան** | **2025թ. հունվար-մայիս ամիսների փաստ** | **Կատարողականն առաջին կիսամյակի ճշտված պլանի նկատմամբ (%)** |
| **Նպատակային վարկերի ստացում**,այդ թվում` | **124.0** | **13.3** | **10.7** |
|  **Միջազգային կազմակերպություններից** | **112.3** | **12.4** | **11.0** |
|  Համաշխարհային բանկ | 6.2 | 1.1 | 17.5 |
|  Վերակառուցման և զարգացման եվրոպական բանկ | 1.3 | 1.2 | 97.1 |
|  Եվրոպական ներդրումային բանկ | 2.9 | 0.0 | 0.0 |
|  Ասիական զարգացման բանկ | 9.0 | 4.2 | 47.0 |
|  Եվրասիական զարգացման բանկ | 7.6 | 5.8 | 77.1 |
|  Այլ | 85.3 | 0.0 | 0.0 |
|  **Օտարերկրյա պետություններից** | **11.8** | **0.9** | **7.7** |
|  Գերմանիա (Վերականգնման վարկերի բանկ) | 10.3 | 0.5 | 4.8 |
|  Ֆրանսիա | 1.4 | 0.4 | 29.0 |

2025 թվականի հունվար-մայիս ամիսներին արտաքին զուտ փոխառու միջոցներում 76.1 մլրդ դրամ ուղղվել է արտաքին վարկերի մարմանը՝ կազմելով կիսամյակային ծրագրի 76.2%-ը: Նշված գումարից 59.8 մլրդ դրամն ուղղվել է միջազգային կազմակերպությունների, 16 մլրդ դրամը` օտարերկրյա պետությունների և շուրջ 414.5 մլն դրամը` օտարերկրյա առևտրային բանկերի նկատմամբ պարտավորությունների մարմանը:

Արտաքին ֆինանսական զուտ ակտիվների հաշվին պետական բյուջեի պակասուրդի ֆինանսավորումը հաշվետու ժամանակահատվածում կազմել է 1.2 մլրդ դրամ: Մասնավորապես՝ 195.6 մլն դրամ է կազմել Վրաստանի կողմից ՀՀ նկատմամբ պարտավորությունների մարումից մուտքը, 577.1 մլն դրամ՝ միջազգային ֆինանսական կազմակերպությունների կապիտալում մասնակցության գծով ստանձնված պարտավորությունների կատարումը, 1.6 մլրդ դրամ՝ արտաքին աղբյուրներից ստացված վարկային և դրամաշնորհային միջոցների մնացորդից օգտագործումը:

1. Հաշվետվության մեջ ներկայացված ցուցանիշների հանրագումարների և դրանց բաղադրիչների միջև շեղումները պայմանավորված են կլորացումներով: [↑](#footnote-ref-1)